Visit Site
Recommended byColombia
కరణ్ జోహార్ నిర్వహిస్తున్న ‘కాఫీ విత్ కరణ్’ రియాల్టీ షోలో ఇటీవల దర్శకుడు రాజమౌళి, దగ్గుబాటి రానాతో కలిసి పాల్గొన్న ప్రభాస్.. అనుష్కతో తన పెళ్లి వార్తలపై స్పందించారు. అవి రూమర్లేనని, అందులో ఎలాంటి వాస్తవం లేదని వివరణ ఇచ్చారు.
‘ఒక హీరో, హీరోయిన్ కలిసి ఒకటి కంటే ఎక్కువ సినిమాలు చేస్తే.. రూమర్లు అంటగట్టేస్తారు. అనుష్కతో కలిసి నేను ఇప్పటికే 3 సినిమాలు చేశా. అందులోనూ బాహుబలి: ది బిగినింగ్, బాహుబలి: కన్‌క్లూజన్ సినిమాల కోసం చాలా కాలం పనిచేశాం. ఇక మాపై అలాంటి రూమర్లు రావడం వింతేమీ కాదు. ఆ వార్తల్లో ఎలాంటి వాస్తవం లేదు. కావాలంటే రాజమౌళి సర్‌ని అడగండి’ అని ప్రభాస్ అన్నారు.
ఇక ప్రభాస్‌తో తన పెళ్లి వార్తలపై అనుష్క స్పందిస్తూ.. ‘బాహుబలిలో మా ఇద్దరి మధ్య (ప్రభాస్, అనుష్క) కెమిస్ట్రీ బాగా కుదిరింది. అలాగని అలాంటి కెమిస్ట్రీని నిజ జీవితంలోనూ ఆశించొద్దు’ అన్నారు. ప్రభాస్ కుటుంబ సభ్యులతో పాటు అనుష్క ఫ్యామిలీ కూడా ఇప్పటికే ఈ వార్తలను ఖండించారు. అయితే.. ఇద్దరూ కలిసిన ప్రతిసారీ వీరి మధ్య ఏదో జరుగుతుందనే వార్తలు తెరపైకి వస్తూనే ఉన్నాయి.
ఇంతకీ ప్రభాస్, అనుష్క ఇద్దరూ కలిసి జపాన్ వెళ్లడానికి గల కారణాలేంటని ఆరా తీస్తే.. ఆసక్తికర విషయం బయటకు వచ్చింది. బాహుబలి సినిమాను జపాన్‌లో విడుదల చేయడం వల్ల ప్రభాస్‌కు అక్కడ బాగా క్రేజ్ వచ్చిందట. ఈ క్రమంలో ప్రభాస్ నటించిన పలు సినిమాలను జపాన్‌లోకి డబ్బింగ్ చేసి విడుదల చేయడానికి ప్రయత్నాలు మొదలుపెట్టారు.
ప్రభాస్, అనుష్క కలిసి నటించిన ‘మిర్చి’ సినిమా తెలుగులో మంచి విజయం సాధించింది. తాజాగా దీన్ని జపాన్‌లో విడుదల చేస్తున్నారు. మార్చి 2న విడుదలవనున్న ఈ సినిమాను ప్రమోట్ చేయడానికి ప్రభాస్, అనుష్క అక్కడికి వెళ్తున్నారట.
జపాన్ డిస్ట్రిబ్యూటర్ కోరిక మేరకు సినిమాను ప్రమోట్ చేయడానికి ప్రభాస్, అనుష్క ఒప్పుకున్నట్లు తెలుస్తోంది. ‘మిర్చి’ సినిమాతో పాటు ప్రభాస్ నటించిన మరో చిత్రం ‘డార్లింగ్’ను కూడా జపాన్ దేశంలో విడుదల చేసేందుకు ప్లాన్ చేస్తున్నట్లు తెలుస్తోంది.
ప్రస్తుతం ప్రభాస్, అనుష్క ఎవరి ప్రాజెక్టుల్లో వారు బిజీగా ఉన్నారు. ప్రభాస్ ప్రస్తుతం సుజీత్ దర్శకత్వంలో భారీ బడ్జెట్‌తో తెరకెక్కుతున్న ‘సాహో’ సినిమా కోసం పనిచేస్తున్నారు. ఈ సినిమాలో ప్రభాస్ సరసన బాలీవుడ్ భామ శ్రద్ధా కపూర్ సందడి చేయనున్నారు. ఇక అనుష్క శెట్టి ‘సైలెన్స్’ అనే సినిమా ద్వారా సరికొత్త పాత్రతో ప్రేక్షకుల ముందుకు రానున్నారు. ఈ సినిమాలో స్వీటీ ఓ మూగ పాత్ర పోషించనున్నట్లు చిత్ర బృందం ఇప్పటికే వెల్లడించింది